Diari Oficial de la Generalitat Valenciana


Sumari del DOGV 8199, del 27-12-2017 (2017/11233)

RESOLUCIÓ de 20 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoca la concessió de sis beques per a la realització de pràctiques professionals en la Direcció General d'Inclusió Social
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8199

Data del DOGV
:   27-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11608


Data del document
:   20-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 20 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoca la concessió de sis beques per a la realització de pràctiques professionals en la Direcció General d'Inclusió Social [2017/11187]  
Dins del marc normatiu establit pel Decret 132/2009,de 4 de setembre, del Consell, pel qual es regula la concessió de beques, desplegat per l'Ordre 17/2011, de 6 de maig, de la Conselleria de Justícia i Administracions Públiques, s'ha publicat l'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social.  
En l'article 2 de l'esmentada Ordre s'estableix que s'han de publicar en el Diari Oficial de la Generalitat Valenciana les convocatòries oportunes.  
En virtut del que exposa i de conformitat amb el que estableix l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la resta de normativa aplicable, resolc:  
  
Primer. Objecte i nombre de beques  
1. Convocar, en règim de concurrència competitiva i segons els principis de publicitat, transparència, objectivitat, igualtat i no discriminació, sis beques per a la realització de pràctiques de millora i especialització professional en les dependències de la Direcció General d'Inclusió Social de la Vicepresidència i Conselleria d'Igualtat i Polítiques Inclusives, en les matèries d'economia, sociologia i dret, amb les següents titulacions oficials universitàries:  
a) Dues beques per a dues persones llicenciades o graduades en Dret, en Gestió i Administració Pública o doble grau en ADIU + Dret.  
b) Dues beques per a dues persones llicenciades o graduades en Sociologia o Psicologia.  
c) Dues beques per a dues persones llicenciades o graduades en Economia, en Administració i Direcció d'Empreses (ADIU) o doble grau en ADIU + Enginyeria Informàtica.  
2. La direcció tècnica, supervisió i tutoria de les beques, l'ha d'exercir la persona titular del servei on es realitzen les pràctiques o bé qui la substituïsca.  
  
Segon. Bases reguladores de la convocatòria  
La convocatòria s'ha d'ajustar a les bases reguladores aprovades per lrdreO 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social publicada en el DOGV número 8173, de 20 de novembre de 2017.  
  
Tercer. Finançament i dotació de les beques  
1. Les beques convocades en la present convocatòria es financen amb càrrec a l'aplicació pressupostaria 31.03.45.587,50.4, línia de subvenció S5175000, del pressupost de la Generalitat per a l'exercici 2018, condicionada a l'existència de crèdit adequat.  
2. De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, la quantitat inicial de percepció de les beques, establida en 1.000 euros per la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, s'ha d'incrementar anualment des de la data en què va ser determinada, aplicant el mateix increment global previst per a la despesa del sector públic en les lleis de pressuposts de cada any. Ja que, des de 2009 fins a 2017, aquestes despeses s'han incrementat un 0,3 % en 2010 i un 1 % tant en 2016 com en 2017, la quantia bruta mensual de la beca és de 1.023,16 euros. Sobre aquest import ha de practicar-se la retenció corresponent a compte de l'Impost sobre la Renda de les Persones Físiques, i també la corresponent cotització a la Seguretat Social en els termes establits en el Reial decret 1493/2011, de 24 d'octubre, i en la resta de normativa aplicable.  
  
3. De conformitat amb el Reial decret 1493/2011, de 24 d'octubre, la quota empresarial de la Seguretat Social de la persona adjudicatària de la beca s'ha de finançar amb càrrec a la mateixa aplicació i codi de línia mencionats en el punt 1 d'aquest apartat, per l'import que corresponga segons la normativa vigent en la matèria.  
4. La quantia màxima global destinada a les beques establides en la present convocatòria no pot superar les quantitats següents, llevat que siguen prorrogades:  
Anualitat 2018: 75.000 euros  
  
Quart. Requisits de les persones beneficiàries  
1. Les persones sol·licitants de les beques han de ser residents a la Comunitat Valenciana i complir els requisits establits en l'article 3 de l'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social. En la data de finalització del termini de presentació de les sol·licituds.  
2. No poden optar a les beques que regulen aquestes bases els que, en el moment de publicar-se la convocatòria, estiguen gaudint d'una altra beca de pràctiques professionals en la Generalitat, excepte quan resten menys de dos mesos per a la finalització.  
3. La no-presentació de la persona aspirant a l'entrevista comporta l'exclusió de la convocatòria.  
  
Cinqué. Duració de les beques  
1. El període de duració de les beques ha de ser com a màxim de 12 mesos des de la data que s'indique en la resolució de concessió, i s'ha de publicar en el Diari Oficial de la Generalitat Valenciana.  
  
2. El període de duració pot prorrogar-se sense necessitat de cap convocatòria més per un període màxim de dotze mesos addicionals, sempre que existisca la disponibilitat pressupostària corresponent i l'exercici de l??activitat que s??estiga efectuant així ho requerisca o aconselle.  
  
Sisé. Termini i forma de presentació de les sol·licituds  
1. El termini de presentació de les sol·licituds és de 15 dies comptats des de de l'endemà de la publicació de la present resolució en el Diari Oficial de la Generalitat Valenciana.  
2. Les persones aspirants a obtindre una beca han de presentar, obligatòriament per via electrònica, només una sol·licitud, en la qual han d'optar exclusivament a una de les beques convocades, i el currículum de forma completa, segons els models normalitzats que han d'estar accessibles en la seu electrònica de la Generalitat, https://sede.gva.es, clicant sobre l'apartat de «Serveis online» i buscant el tràmit de sol·licitud de beques dissenyat a aquest efecte. Tot això sense perjudici de la normativa establida amb caràcter general per la normativa de procediment administratiu.  
3. El lloc i la forma de presentació de les sol·licituds s'han d'ajustar al que estableix l'article 7 de l'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social.  
  
Seté. Documentació que ha de presentar-se juntament amb la sol·licitud  
A la sol·licitud s'ha d'adjuntar només el currículum de forma completa, segons models normalitzats. En omplir aquests formularis s'obtindrà l'autobaremació inicial dels mèrits adduïts en el currículum, que es calcula de forma automàtica a partir de la informació aportada. El resultat de la baremació es visualitzarà com un camp més del formulari.  
  
  
Huité. Dades de caràcter personal  
1. Les dades personals de les persones sol·licitants, arreplegades en el transcurs del procediment, s'han d'incloure en el fitxer de dades de caràcter personal denominat Beques de pràctiques professionals de la Generalitat, creat per l'Ordre 3/2011, de 8 de novembre, de la Conselleria d'Hisenda i Administració Pública, en els termes i amb les condicions que s'arrepleguen en la Llei orgànica 15/1999, de 13 de desembre, de protecció de dades de caràcter personal i en el reglament de desplegament, aprovat pel Reial decret 1720/2007, de 21 de desembre.  
  
2. Els titulars de les dades personals contingudes en el fitxer automatitzat poden exercir els drets d'accés, de rectificació i cancel·lació davant la Direcció General de Tecnologies de la Informació.  
  
  
Nové. Presentació de documentació acreditativa dels mèrits  
1. El règim per a la presentació acreditativa dels mèrits és l'establit en l'article 8.2 de l'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social. A la sol·licitud i al currículum presentats per via electrònica no s'ha adjuntar cap document més.  
2. A les persones aspirants que obtinguen les millors puntuacions, fins a un màxim de deu aspirants per plaça convocada, se'ls cridarà per a la realització d'una entrevista en què es valore l'adequació del perfil personal i professional a les activitats a desenvolupar. A aquesta entrevista han d'acudir amb la documentació acreditativa dels mèrits detallats en el currículum.  
  
Desé. Criteris de valoració  
La valoració s'ha de fer d'acord amb els criteris establits en l'article 25 de l'Ordre 9/2017, de 13 de novembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores per a la concessió de beques per a la realització de pràctiques professionals en la Direcció General d'Inclusió Social.  
  
  
Onzé. Mitjans de publicació i notificació dels distints tràmits  
  
1. La publicació de les llistes previstes en el procés de selecció s'ha de fer en la seu electrònica o portal institucional de la Generalitat en internet www.gva.es i també en la pàgina web de la Direcció General d'Inclusió Social http://www.inclusio.gva.es  
2. La resolució de concessió de les beques s'ha de publicar en les seus electròniques mencionades en l'apartat 1 i també en el Diari Oficial de la Generalitat Valenciana, amb expressió de la convocatòria, del programa i del crèdit pressupostari a què s'imputen les beques atorgades, les persones beneficiàries, les quantitats concedides i la finalitat d'aquestes. La publicació de l'esmentada resolució produeix els efectes de notificació a les persones interessades, d'acord amb el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Dotzé. Ordenació i instrucció  
L'ordenació i la instrucció del procediment, per a la concessió de les beques convocades, correspon a la Direcció General d'Inclusió Social, que, d'ofici, ha d'acordar totes les actuacions necessàries per a la determinació i comprovació de les dades en virtut de les quals ha de dictar-se la resolució.  
  
Tretzé. Termini de resolució i efecte del silenci administratiu  
  
El termini màxim per a dictar i publicar la resolució és de tres mesos, a comptar des la data de publicació de la convocatòria, sense perjudici que puga ampliar-se en els termes que determina l'article 21 i 23 de la Llei 39/2015, d'1 d'octubre, del procediment administratiu comú de les administracions públiques. Després d'haver acabat aquest termini, sense que s'haja dictat i publicat la resolució expressa, les persones interessades han d'entendre desestimades les seues sol·licituds per silenci administratiu.  
  
Catorzé. Òrgan competent per a la resolució i recursos  
1. La resolució de concessió o denegació de les beques està delegada en la directora general d'Inclusió Social, per la Resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria.  
2. Les resolucions dictades per delegació han d'indicar expressament aquest circumstància i es consideren dictades per l'òrgan delegatori, per la qual cosa esgoten la via administrativa. Contra aquestes es pot interposar un recurs potestatiu de reposició en el termini d??un mes a comptar des de l'endemà de la notificació, o directament un recurs davant l'ordre jurisdiccional contenciós administratiu en el termini de dos mesos a comptar des de l'endemà de la notificació.   
  
Quinzé. Efectes  
La present resolució produeix efectes des de l'endemà de la publicació en el Diari Oficial de la Generalitat Valenciana.  
  
Contra la present resolució, que esgota la via administrativa, es pot interposar un recurs contenciós administratiu en el termini de dos mesos, a comptar des de l'endemà de la publicació, d'acord amb allò que s'ha establit en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant l'òrgan que la dicta en el termini d'un mes, computat en els mateixos terminis, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
València, 20 de desembre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.